**2 тур 2016-2017г.**

**5 - 8 кластарөсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

***Яуап: текст***

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***бында*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

***Өфө – Башҡортостандың баш ҡалаһы.****Өфөнө ике яҡлап уратып Ағиҙел йылғаһы аға. Уның урамдары киң, оҙон һәм матур.Өфөлә төрлө заводтар һәм фабрикалар күп.Беҙҙең райондан Өфөгә поезд, самолет һәм пароход менән барып була. Күп ерҙәрҙән автобус менән киләләр.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Яуап: публицистик стиль***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

***Яуап:***

***Йәштәш–тиңдәш, ҡорҙаш, тиҫтер,тиң-тош,тиң, бер йылғы***

 ***ҡолау–йығылыу, ауыу,тәкмәсләү,барып төшөү***

 ***яратыу–һөйөү, наҙлау, иркәләү,ғишыҡ тотоу,ғашиҡ булыу***

***ваҡыт–миҙгел, мәл, осор, дәүер,заман, эпоха***

***матур–гүзәл, сибәр, һылыу,зифа***

***сабый–бала, бәпес,йәш бала, ҡул балаһы***

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-* ***Ишәй менән ҡушай,силәгенә күрә ҡапҡасы***

***Ике ярты бер бөтөн, ике һыңар бер кейем***

*Душа нараспашку-* ***асыҡ күңелле, ябай, бер ҡатлы***

*Глаза на мокром месте–****илаҡ, илап бара торған, күҙе инешле урынға тура килгән***

*Сыграть в ящик–****вафат булыу, аяҡты һуҙыу. Гүргә инеү, теге донъяға китеү, мәңгелеккә китеү, ата-бабалар янына китеү***

*Кот наплакал –****бик аҙ, тырнаҡ осондай***

*Бить баклуши –****трай тибеү, ел ҡыуыу. Эт һуғарыу. Йөн тибеү***

*Пристал как банный лист –****һағыҙаҡ кеүек йәбешеү***

*Водить за нос –* ***төп башына ултыртыу, тишек кәмәгә ултыртыу,кәкере ҡайынға терәтеү***

*Выеденного яйца не стоит –****һуҡыр бер тин дә тормай***

*На душе кошки скребут–* ***йөрәк әрней,күңел һыҙлай***

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан –****юл уңмау, бушҡа йөрөү****;*

*борсаҡ сәсә –* ***юҡ-бар һөйләү,бик маҡтанып хәбәр һөйләү;***

 *тирмәне шәп тарта –****ашауға бик шәп(шаярыу төҫмөрө менән әйтелә);*** *теш ҡайрау –****асыу һаҡлау, уҫал ниәт тотоу;***

 *ҡойороҡ болғау –* ***түрәләр, хәлле кешеләр алдында ҡуштанланыу, ярамһаҡланыу;***

 *мамай заманында –****әллә ҡасан, бик күптән;***

*дөйә ҡойроғо ергә еткәс –* ***булмай, тормошҡа ашмай торған йәки булыры******бик алыҫ эш тураһында мыҫҡыллап әйтеү;***

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

***Яуап:***

***Бо****(асыҡ,тһ)-****рон****(ябыҡ,тһт)-****ғо****(асыҡ,тһ)*

***А****(асыҡ,һ)-****рыҫ****(ябыҡ,тһт)-****лан****(ябыҡ,тһт)*

***Мө****(асыҡ,тһ)-****хәб****(ябыҡ,тһт)-****бәт****(ябыҡ,тһт)*

***Ҡур****(ябыҡ,тһт)-****ҡаҡ****(ябыҡ,тһт)*

***Ал****(ябыҡ,һт)-****маш****(ябыҡ,тһт)-****сы****(асыҡ,тһ)*

1. ***Ҡара диңгеҙ*** *һүҙенең яһалышын аңлатып яҙырға?*

***Яуап: ҡушма исем,бәйләү юлы менән яһалған***

1. ***Юлдаш, ҡурайсы һүҙҙәренең ялғау төрөн билдәләгеҙ?***

***-даш****-исем яһаусы ялғау,* ***-сы****- исем яһаусы ялғау*

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

***Яуап:* Был һөйләмдә батырлыҡ яғынан төркөмләүҙе белдергән коллектив күплек формаһы**

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

***Яуап:* Ҡалын хәреф менән бирелгән һүҙҙәр билдәһеҙ төшөм килештә килгән**

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

***Яуап:* Һөйләмдең эйәһе сифат һүҙ төркөмөнән килгән**

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

***Яуап: Фото, код, ток һүҙҙәрендәге О хәрефе бер килеш ялғауында һаҡланмай***

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

***Яуап: уға-күрһәтеү алмашы, ошо- күрһәтеү алмашы***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Яуап: ҡылымдар яһалышы яғынан ҡушма ҡылымдар***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

***Яуап: бойороҡ һөйләм***

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

***Яуап: Башҡортостаным*** *- төп килеш,* ***Бүздәгем*** *- төп килеш,* ***әсәйем*** *- төп килеш,* ***илкәйемдең*** *- эйәлек килеш,* ***үҙебеҙҙең*** *- эйәлек килеш,* ***һағыштарымдан*** *- сығанаҡ килеш,* ***йөрәккәйемә*** *- төбәү килеш,* ***үҙебеҙҙе****ң -эйәлек килеш,* ***тыуған яҡтарым*** *- төп килеш.*

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

***Яуап: омографтар***

1. Антоним, синоним, омоним һүҙлектәре ниндәй төркөмгә ҡарай?

***Яуап: лексик һүҙлектәр***